REPUBLIKA SLOVENIJA

# MINISTRSTVO ZA NARAVNE VIRE IN PROSTOR

Inšpektorat Republike Slovenije za naravne vire in prostor

Dunajska cesta 56, 1000 Ljubljana

 T: 01-420-44-88

 E: gp.irsnvp@gov.si

# Zainteresirana javnost

Številka: 023 – 14/2025

Datum: 29. 5. 2025

# Zadeva: Obvestilo o nameri prodaje službenih vozil

Inšpektorat RS za naravne vire in prostor (v nadaljevanju: Inšpektorat) na podlagi 52. čl. v povezavi s 77. čl. Zakona o stvarnem premoženju države in samoupravnih lokalnih skupnosti (Ur. list RS, št. 11/2018, 79/2018, 61/2020-ZDLGPE, 175/20) objavlja namero za prodajo enega službenega vozila znamke OPEL CORSA 1.4 na podlagi metode neposredne pogodbe.

# Predmet razpolaganja

Predmet razpolaganja je eno službeno vozilo

|  |  |  |  |  |  |  |
| --- | --- | --- | --- | --- | --- | --- |
| **Znamka/model** | **Št. šasije** | **Registrska oznaka** | **ccm** | **Moč****kW** | **Leto 1. registracije** | **Veljavnost tehničnega pregleda do** |
| OPEL CORSA 1.4 | W0L0SDL68D4069397 | LJ SI-693 | 1398 | 74 | 2013 | 2. 1. 2026 |

Opisi in fotografije vozil ter kontakti oseb, pri katerih dobite podrobnejše informacije o posameznem vozilu, ki se prodaja, so razvidni iz Priloge 1: Opis vozil, ki je priložena temu obvestilu.

# Navodilo za oddajo ponudb

Ponudbe morajo biti dane v pisni obliki.

Če je ponudba poslana po pošti, naj ima na sprednji strani ovojnice navedeno: **»Ponudba za odkup vozila - št. 023-14/2025«**.

Ponudba mora vsebovati naslednje podatke:

* 1. točno navedbo vozila iz zgornje tabele (reg. oznaka avtomobila);
	2. za fizične osebe: ime, naslov, tel. št., e-pošto;
	3. za pravne osebe: naziv, sedež, davčna in matična številka, tel. št. kontaktne osebe, e-pošta;
	4. ponujeno ceno za vozilo, sicer ponudba ne bo upoštevana;
	5. podpis.

Ponujena cena mora biti v točno določenem znesku, drugače ponudba ne bo upoštevana.

Zainteresirani kupci pisne ponudbe pošljejo po pošti na naslov **Inšpektorat RS za naravne vire in prostor, Dunajska cesta 56, 1000 Ljubljana, ali po elektronski poti na e-naslov:** **gp.irsnvp@gov.si.**Veljavnost ponudbe, dane po elektronski poti, ni pogojena z elektronskim podpisom.

Ponudba mora prispeti v vložišče Inšpektorata RS za okolje in prostor, Dunajska cesta 56, 1000 Ljubljana, najkasneje do **19. 6. 2025 do 23.59 ure**.

Ponudb, ki bodo na Inšpektorat prispele po razpisnem roku (nepravočasne ponudbe), Inšpektorat ne bo upošteval.

# Pogajanja

Inšpektorat bo pogajanja izvedel v primeru, da za vozilo prejme več kot eno ponudbo. Po prejemu ponudb bo Inšpektorat z vsemi ponudniki, ki so oddali ponudbe za vozilo, izvedel dodatna pogajanja o ceni z namenom, da doseže čim višjo kupnino za vozilo.

Inšpektorat bo vse ponudnike po elektronski pošti pozval, da ponudijo novo, višjo ceno. Če bo cena, ponujena v pogajanjih, nižja ali enaka od prvotno ponujene, oziroma ponudnik v pogajanjih ponudbe ne bo oddal, bo Inšpektorat pri končni odločitvi upošteval prvotno ponudbo. Naročnik bo izvedel največ dva kroga pogajanj.

Vozilo bo prodano ponudniku, ki bo v pogajanjih ponudil najvišjo ceno.

# Izbor in prodaja

 Vozilo se prodaja po načelu **»videno – kupljeno«**, kar pomeni, da je **odgovornost za stvarne napake prodajalca izključena**. Potencialnim ponudnikom se zato svetuje, da si pred oddajo ponudbe vozilo ogledajo.

Kupca vozila bo Inšpektorat pozval k podpisu pogodbe, ki jo mora kupec podpisati v dveh delovnih

 dneh po pozivu, in v nadaljnjih dveh dneh plačati kupnino za vozilo. Če izbrani ponudnik ne bo

 podpisal pogodbe v postavljenem roku, si naročnik pridržuje pravico, da k nakupu povabi

naslednjega najugodnejšega ponudnika.

Vse stroške, vezane na prepis vozila oz. druge stroške, ki bodo nastali po podpisu pogodbe, nosi kupec. Kupec bo vozilo prevzel po podpisu pogodbe in plačilu kupnine.

Plačilo kupnine v določenem roku je bistvena sestavina pravnega posla.

Komunikacija glede izbora bo potekala prednostno po telefonu ali preko elektronske pošte.

Potencialni kupci z vložitvijo ponudbe dajejo osebno privolitev za obdelavo osebnih podatkov, ki bodo uporabljeni le za namen te prodaje.

 Dr. Marko Korošic

 glavni inšpektor IRSNVP

Priloga:

* opis vozila (priloga 1)

Vročiti:

* objava na spletni strani IRSNVP